Fácánkert Község Önkormányzata Képviselő-testületének

**/2020. (…..) önkormányzati rendelete**

**a szociális célú vásárlási utalvány bevezetéséről**

Fácánkert Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 132.§ (4) bekezdés g) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13.§ 8.a. pontjában meghatározott feladatkörében eljárva a következőket rendeli el:

**1. §**

(1) A Képviselő-testület szociális célú vásárlási utalványt vezet be annak érdekében, hogy az e körbe tartozó támogatások a rendeltetésüknek megfelelően kerüljenek felhasználásra.

**2. §**

(1) A rendelet hatálya kiterjed a Képviselő-testület és szervei által külön jogszabály alapján megállapított

a) rendkívüli települési támogatásra,

b) óvoda/iskolakezdési támogatásra,

c) oltáshoz nyújtott települési támogatásra.

**3. §**

(1) A vásárlási utalvány a jogosultat:

1. alapvető élelmiszer,
2. gyógyszer,
3. védőoltás

vásárlására jogosítja fel.

(2) Az utalvány egyéb célra nem használható fel, arra élvezeti cikket, alkoholtartalmú italt vásárolni tilos. Az utalvány értéke sem egészben, sem részben nem váltható át készpénzre, másra át nem ruházható.

(3) Az utalványt csak az azon feltüntetett személy válthatja be, személyazonossága igazolásával.

**4. §**

(1) A vásárlási utalvány az annak beváltására az Önkormányzattal együttműködési megállapodást kötött vállalkozóknál, vállalkozásoknál váltható be.

(2) Az (1) bekezdésben foglalt szervekkel a szociális célú utalvány felhasználására, elszámolására az önkormányzat képviseletében a polgármester – rendeletben foglaltak alapján – megállapodást köt.

**5. §**

Az e rendeletben meghatározott szociális célú vásárlási utalvány ellenértékének megtérítésére az Önkormányzat kötelezettséget vállal.

**6. §**

1. Az utalványt a Tolnai Közös Önkormányzati Hivatal által használt számítógépes program készíti, a határozattal megállapított tényleges összegnek megfelelő tartalommal. Az utalvány folyamatosan sorszámozott, szigorú számadású nyomtatványként kezelendő.
2. Az utalvány két részből áll az alábbiak szerint:

a/ Tőszelvény, annak tartalma:

* „utalvány” elnevezés
* utalvány sorszáma,
* utalvány értéke,
* az utalvány alapján vásárolható árucikkek (3.§. (1) bek.),
* a felhasználási korlátozások (3.§. (2) bek.),
* az utalvány érvényességi ideje,
* a vásárlásra, felhasználásra jogosult személy neve, lakcíme,
* a kiállítás kelte,
* a kiállító aláírása,
* Fácánkert Község Polgármesterének bélyegzője.

b/ Ellenőrző szelvény, melynek tartalma:

* az utalvány értéke és sorszáma,
* a jogosult neve, lakcíme,
* a határozat száma.

(3) A Tolnai Közös Önkormányzati Hivatal eljáró köztisztviselője a (2) bekezdés szerinti kitöltött utalványt adja át az ellenőrző szelvénnyel együtt a kedvezményezett részére. Az utalványok nyilvántartása a tőszelvényekkel történik. Az utalványok átvételét a jogosult személy aláírásával igazolja.

**7. §**

(1) Ezen rendelet 2020. napján lép hatályba.

(2) A rendelet kihirdetéséről – az önkormányzat hirdetőtábláján történő kifüggesztés útján – a jegyző gondoskodik.

**Fácánkert, 2020.**

**Orbán Zsolt Ezerné dr. Huber Éva**

**polgármester jegyző**

**Záradék:**

Jelen rendelet 2020. …………….. napján kihirdetésre került.

**Ezerné dr. Huber Éva**

**jegyző**

***Indokolás***

***a szociális célú vásárlási utalvány bevezetéséről szóló rendelet-tervezethez***

***Általános indokolás***

Fácánkert Község Önkormányzata Képviselő-testületének a szociális igazgatás és szociális ellátások helyi szabályozásáról szóló 2/2015. (II.27.) önkormányzati rendelete (továbbiakban: Rendelet) tartalmazza az önkormányzat által nyújtható szociális alapú támogatásokat.

A Képviselő-testület 2020. július 14-i ülésén tárgyalta Rendelet módosításáról szóló előterjesztést.

A Képviselő-testület a Rendelet módosításával egyetértett, azonban a tervezet átdolgozását kérte oly módon, hogy a bevezetésre kerülő, oltáshoz nyújtott települési támogatás utalvány formájában kerüljön kifizetésre.

Ezen ellátási forma bevezetéséhez szükséges a szociális célú vásárlási utalvány bevezetéséről rendeletet alkotni, mely az utalványra vonatkozó részletes szabályokat tartalmazza.

Ezen rendelet határozná meg:

* mely támogatások nyújthatók utalvány formájában: javaslom más támogatási formáknál is lehetővé tenni az utalványban történő kifizetést, amennyiben később erre igény lenne, úgy nem kell már a rendeletet módosítani,
* mire használható fel az utalvány,
* az utalvány tartalmi elemeinek leírását.

***Részletes indokolás***

***1.§-hoz***

A rendelet céljának meghatározása.

***2.§-hoz***

Azon ellátási formák meghatározása, melyek esetében a szociális célú vásárlási utalvány alkalmazható.

***3.§-hoz***

Annak meghatározása, hogy mi vásárolható ezen utalványon, külön kiemelve, hogy élvezeti cikk nem vásárolható, hiszen az ellentétes lenne az utalvány céljával.

***4-5.§-hoz***

Az önkormányzat kötelezettségeit tartalmazza, azaz annak vállalását, hogy az önkormányzat az utalvány beválthatósága érdekében megállapodást köt vállalkozóval/vállalkozással, illetve kötelezettségvállalást arra nézve, hogy az önkormányzat ezen utalványok ellenértékének kifizetésére kötelezettséget vállal.

***6.§-hoz***

Az utalvány részletes leírását tartalmazza.

***7.§-hoz***

A rendelet hatályba lépésének meghatározása.